ใส่ถุงยาง แต่หลั่งน้ำอสุจิด้านนอก มีโอกาสท้องไหมครับ ควรรับประทานยาคุมฉุกเฉินไหมครับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีก ดังนั้น จึงไม่จำเป็นต้องทานยาคุมฉุกเฉินก็ได้ค่ะยาคุมฉุกเฉินนั้น ไม่ควรใช้เป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ซึ่งรวมถึงถุงยางอนามัยด้วย โดยยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ส่วนถุงยางอนามัยจะช่วยป้องกันการตั้งครรภ์ได้ประมาณ 82%-98% ค่ะ